KOMISSION ASETUS (EY) N:o 2724/95, annettu 24 päivänä marraskuuta 1995, kiinteän vähennyskertoimen vahvistamisesta vuodeksi 1996 kullekin C-luokan toimijalle tariffikiintiöjärjestelmän mukaisesti myönnettävän väliaikaisen banaanimäärän määrittämiseksi



Virallinen lehti nro L 283 , 25/11/1995 s. 0013 - 0013



KOMISSION ASETUS (EY) N:o 2724/95, annettu 24 päivänä marraskuuta 1995, kiinteän vähennyskertoimen vahvistamisesta vuodeksi 1996 kullekin C-luokan toimijalle tariffikiintiöjärjestelmän mukaisesti myönnettävän väliaikaisen banaanimäärän määrittämiseksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1), sellaisena kuin se on viimeksi muutettuna asetuksella (EY) N:o 3290/94 (2), ottaa huomioon banaanien tuontia yhteisöön koskevan järjestelmän soveltamista koskevista yksityiskohtaisista säännöistä 10 päivänä kesäkuuta 1993 annetun komission asetuksen (ETY) N:o 1442/93 (3), sellaisena kuin se on viimeksi muutettuna asetuksella (EY) N:o 1164/95 (4), ja erityisesti sen 4 artiklan 4 kohdan, sekä katsoo, että asetuksen (ETY) N:o 1442/93 4 artiklan 4 kohdan säännöksissä säädetään, että vuonna 1995 jäsenvaltioiden toimivaltaisten viranomaisten on ilmoitettava komissiolle ennen 10 päivää marraskuuta niiden rekisteröimien C-luokan toimijoita koskevien vuosittaisten hakemusten kokonaismäärä, komissio toimitti 4 päivänä huhtikuuta 1995 neuvostolle ehdotuksen asetukseksi asetuksen (ETY) N:o 404/93 muuttamisesta banaanien vuosittaisen tuontitariffikiintiön määrän osalta Itävallan, Suomen ja Ruotsin liittymisen johdosta; tuolloin neuvosto ei komission ponnisteluista huolimatta tehnyt päätöstä tariffikiintiön lisäämisestä edellä mainitun ehdotuksen pohjalta, neuvoston myöhemmin tekemiä päätöksiä rajoittamatta olisi päätettävä väliaikaisesti C-luokan toimijoille vuodeksi 1996 myönnettävistä määristä kyseisen vuoden myönnettävien tuontitodistusten antamisen mahdollistamiseksi ensimmäisten vuosineljännesten osalta; tämän vuoksi olisi aiheellista laskea C-luokan toimijoihin sovellettava vähennyskerroin 2 200 000 tonnin tariffikiintiön perusteella; vuoden 1996 osalta haetut määrät nousevat 228 502 930 tonniin ja ylittävät asetuksen (ETY) N:o 404/93 19 artiklan 1 kohdan c alakohdan mukaisesti vahvistetun 77 000 tonnin osuuden tariffikiintiöstä; tämän vuoksi olisi vahvistettava kiinteä vähennysprosentti kunkin toimijan pyytämien määrien osalta, ja asetuksessa (ETY) N:o 1442/93 säädetyt määräajat huomioon ottaen tämän asetuksen säännösten on tultava voimaan välittömästi, ON ANTANUT TÄMÄN ASETUKSEN: 1 artikla Asetuksen (ETY) N:o 404/93 18 ja 19 artiklassa säädetyn tariffikiintiöjärjestelmän mukaisesti kullekin C-luokan toimijalle vuodeksi 1996 myönnettävä väliaikainen määrä saadaan soveltamalla kiinteää vähennyskerrointa 0,000337 kunkin toimijan hakemaan määrään asetuksen (ETY) N:o 1442/93 4 artiklan 4 kohdan säännösten mukaisesti. 2 artikla Tämän asetuksen säännöksiä sovelletaan rajoittamatta kuitenkaan neuvoston myöhempien päätösten soveltamiseksi tarvittaessa toteutettavia toimenpiteitä. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä marraskuuta 1995. Komission puolesta Franz FISCHLER Komission jäsen (1) EYVL N:o L 47, 25.2.1993, s. 1 (2) EYVL N:o L 349, 31.12.1994, s. 105 (3) EYVL N:o L 142, 12.6.1993, s. 6 (4) EYVL N:o L 117, 24.5.1995, s. 14